Vita:A korai kereszténység és a judaizmus szétválása

message: Először is miért judaizmus, miért nem zsidó vallás egyszerűen? Másodszor kéne egy névelő a kereszténység elé. Több más gond is van, már a címadással, illetve a belőle kihámozható koncepcióval is. Szétválásról akkor lehetne korrektebb értelemben beszélni, ha lett volna deklaráltan közös korszak, vagyis olyan időszak, amikor a korai kereszténység a dokumentumok tanúsága szerint együtt képzelte volna el a jövőt. De ilyenről egyrészt nem tudunk (sokkal inkább öntudatos elkülönülésről), másrészt ingoványos interpretációs erdőbe vezet már a kérdés feltevése is.
Tény, hogy a kereszténység formailag zsidó szektaként kezdte meg működését, és ha valakinek a genealógiai szemlélet a mindene, ma is tekinthet ekként a kereszténységre (vagy akár megreformált zsidó vallásként is), hiszen az utóbbi soha nem tagadta gyökerét és származását, sőt, bonyolult rendszerben és felekezetenként számos árnyalattal büszkén vállalja magáénak izraelita gyökereit (és nem utolsó sorban a héber Szentírást szent könyveként a magáénak is).
Az az érzésem, hogy ezt egyszerűen egy a kereszténység őstörténete vagy hasonló c. cikkben volna érdemes tárgyalni, a judaizmus szócikkből pedig utalni oda. Nem szerencsés, ha egy szócikknek már a címe is problémás. Bennófogadó 2013. január 22., 21:33 (CET)
A zsidó vallás úgy volt komplett egész, hogy egyetlen templomuk lehetett, ahol elvégezhették a szertartásukat. Kr. u. 70-től ez már nem adatott meg, a zsidó vallást már nem tudták a templom hiánya miatt gyakorolni. Onnantól kezdve rabbinikus judaizmusnak nevezzük azt a korszakot, amely a szentírás elmélkedésével, tanításával kezdődött. Másik oldalról, a jeruzsálemi zsinat után, amelynek a tétje az volt, hogy kell-e körülmetélni a keresztényeket, - és végül is elvetették -, kialakult egy keresztény judaizmus, akik ugyan elfogadták Krisztust, de meg is akarták tartani őseik gyakorlatait. Ezek olyan szakszavak, amiket nem én találtam ki.  Tény, hogy ezek az információk még nem szerepelnek a szócikkben. A téma megérdemel egy önálló oldalt, mint ahogy a címe is mutatja nem szerencsés az egyik vagy a másik oldalra dönteni a mérleg nyelvét és betenni egy keresztény vagy judaizmus oldalra. A szócikk angol megfelelője is igen tekintélyes terjedelmű. --Konstant   vita 2013. január 23., 10:17 (CET)
Még érthetőbben, a kereszténység a judaizmustól választódott le, és nem a zsidó vallástól. --Konstant   vita 2013. január 24., 11:05 (CET)
replies: text: :Az angol Wiki cikke is a szétválásról szól mint teológiatörténeti folyamatról illetve jelenségről és nem tartalmazza túlzottan leegyszerűsített formában a zsidó vallás és a kereszténység közötti különbségeket. Érthetetlen ezért minden megjegyzés, amely pl. a zsidóság 20. századi helyzetére utal.
replies: text: :Nem ártana, ha ismeretlen személyek helyett elismert teológusok (pl. Bultmann, McGrath stb.) kerülnének be a hivatkozások körébe, egyes felekezetek megközelítései helyett.

text: :Stilárisan és nyelvi-helyesírási szempontból is ellenőrizni kellene a szöveget.-- --Linkoman vita 2014. december 5., 09:50 (CET)
Az angol wiki és e szócikk között az a különbség, hogy itt teológiai szétválás van kidolgozva, az angol wikinek viszont jobb a történeti háttér az események kidolgozása. Erre gondoltál, amikor túlzottan leegyszerűsítő jelzőt használtál? --Konstant   vita 2014. december 7., 11:45 (CET)
thread_title:  A lap címe